नक्सल क्षेत्र के बच्चों की सेवा प्रतिभा को नेशनल वुमन अवार्ड
दोनों किडनी फेल, बच्चों की कर रही परवरिश।
भास्कर न्यूज|बालोद
दोनों किडनी फेल होने के बाद भी नक्सल प्रभावित क्षेत्र बीजापुर व भैरमगढ़ के 28 बच्चों का स्वयं के खर्चे पर लालन-पालन करने वाली दल्लीराजहरा निवासी प्रतिभा मसीह को 12 दिसंबर को मुंबई में आधी आबादी डॉट कॉम ने नेशनल वुमेन अवार्ड से सम्मानित किया। यह अवार्ड डॉट कॉम के डायरेक्टर दिनेश सिंह व अभिनेता धीरज कुमार की मौजूदगी में दिया गया।
प्रतिभा मसीह ने अवार्ड मिलने का पूरा श्रेय दैनिक भास्कर को दिया है। दैनिक भास्कर ने 11 नवंबर के अंक में मसीह के कामों को प्रकाशित किया है। मसीह केे बेटी बचाने की भावना से नक्सल प्रभावित क्षेत्र बीजापुर व भैरमगढ़ के बच्चों को लाकर दल्ली में आश्रम चलाने वाली इस महिला के साहस को देश भर के लोगों ने सराहा है, प्रतिभा का कहना है इसका एहसास उसे तब हुआ जब वह नेशनल अवार्ड लेने मुंबई के अंधेरी स्थित कंट्री क्लब पहुंची। जहां पर देश भर के प्रमुख लोग व फिल्म अभिनेता मौजूद रहे।
इसलिए मिला वुमन अवार्ड
प्रतिभा ने 2001 में बीजापुर व भैरमगढ़ के नक्सल प्रभावित 58 बच्चे जिनमें ज्यादातर लड़कियां रहीं उन्हें पालकों की अनुमित के बाद लेकर आई थी, इनमें से अब 28 बच्चे आश्रम में हैं जिनका वे लालन-पालन कर रही हैं तथा भविष्य गढ़ रही है। प्रतिभा का कहना है कि बच्चों की दुआ से अब तक जिंदा है।
अवार्ड मिलते ही रो पड़ी
प्रेरणा नि:शक्त जन शिक्षण संस्थान व शिशु गृह की संचालक प्रतिभा का कहना है जब उसे जब अवार्ड दिया गया तो वह मंच पर ही रो पड़ी तथा उनसे पूरा श्रेय दैनिक भास्कर को वहीं पर दिया। इस समारोह में गोवा की गर्वनर मृदुला सिन्हा, मिस इंडिया अदिति आर्य,फिल्म निर्माता महेश भट्ट, अभिनेता राजू खेर आदि मौजूद रहे।
बालोद। प्रतिभा मसीह को अवार्ड से सम्मानित किया गया।
hin_Deva hin_Deva mai_Deva hin_Deva hin_Deva kas_Deva hin_Deva hin_Deva hin_Deva hin_Deva